**Številka:** 900-2/2022-106

**Datum:** 14. 4. 2022

**Z A P I S N I K**

**27. redne seje Občinskega sveta Občine Tržič,**

**ki je bila v četrtek, dne 14. 4. 2022, s pričetkom ob 17. uri v Kulturnem centru Tržič, Cankarjeva cesta 5, Tržič**

**Seje so se udeležili občinski svetniki** **in svetnice**: Eva TRUDEN, Vida HRIBAR, Nejc PERKO, Janez BOGATAJ, Vesna TIŠLER SUŠNIK, Vida RAZTRESEN, Drago ZADNIKAR, Franjo LIŠKA, Melanija PRIMOŽIČ, Klemen MARKOVIČ, Teja NEMEC, Tomaž MEGLIČ, Mladen NOVKOVIĆ, Jaka JANKOVEC, Andraž ŽITNIK, Dušan BODLAJ, Metka GABERC, Mojca ČADEŽ, Andrej FRELIH, Marjan VETERNIK, Marjan ŠPEHAR, Drago ZALAR in Nana PEHARC.

**Odsotni občinski svetniki**: Jana JENKO.

**Prisotni iz občinske uprave:** Klemen SRNA – direktor občinske uprave, Jasna KAVČIČ – vodja Urada za okolje in prostor, Mojca ŠVAJGER – višja svetovalka v Uradu za okolje in prostor in Mateja NOSAN – svetovalka za organizacijo in protokol.

**Drugi prisotni:** mag. Martin RASPET – direktor Skupne občinske uprave občin Gorenjske, Jasmina GORENČIČ – načelnica PP Tržič, Silvija UMEK TOTH – Savaprojekt Krško, izr. prof. dr. Boštjan BREZOVNIK – Inštitut za lokalno samoupravo Maribor, Maja TEKAVEC – Radio Gorenc

Župan mag. Borut SAJOVIC je odprl 27. redno sejo Občinskega sveta Občine Tržič in pozdravil vse prisotne članice in člane Občinskega sveta ter druge prisotne.

V uvodu je bilo ugotovljeno, da je na seji prisotnih 18 svetnic in svetnikov. Seja je bila sklepčna.

Župan je vprašal, če je kakšen predlog za umik točke z dnevnega reda.

Predloga ni bilo.

Župan je vprašal, če je kakšen predlog za razširitev dnevnega reda.

Predloga ni bilo.

Župan je vprašal še, če je kakšen predlog za spremembo vrstnega reda dnevnega reda.

Predloga ni bilo.

Župan je dal na glasovanje dnevni red.

**PREDLOG SKLEPA:**

**Sprejme se s sklicem seje poslan dnevni red.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |
|  |  |
| Sklep je bil sprejet. | |

**Sprejet je bil naslednji dnevni red:**

1. Potrditev zapisnika 26. redne seje Občinskega sveta Občine Tržič, z dne 3. 3. 2022
2. Pregled in realizacija sklepov Občinskega sveta Občine Tržič, sprejetih na 26. redni seji ter odgovori na vprašanja in pobude članov Občinskega sveta
3. Vprašanja in pobude članov Občinskega sveta
4. Predlog Odloka o ustanovitvi Sveta za preventivo in vzgojo v cestnem prometu Občine Tržič – druga obravnava
5. Poročilo o delu Policijske postaje Tržič za leto 2021
6. Poročilo o delovanju Medobčinskega inšpektorata Kranj za leto 2021
7. Občinski podrobni prostorski načrt za enoto urejanja prostora KRŽ 10 (Križe – šola)
8. Predlog Odloka o določitvi javne zdravstvene mreže na primarni ravni v občini Tržič – 1. obravnava
9. Predlog Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok v občini Tržič – 1. obravnava
10. Potrditev cene storitev gospodarske javne službe na področju obdelave določenih vrst komunalnih odpadkov ter na področju odlaganja ostankov predelave ali odstranjevanja komunalnih odpadkov v RCERO Ljubljana
11. Predlog Odloka o potrditvi Zaključnega računa proračuna Občine Tržič za leto 2021
12. Ukinitev statusa javnega dobra

Ob 17.12 se je seji pridružil svetnik Andrej FRELIH.

|  |  |
| --- | --- |
| **K 1. točki:** | **Potrditev zapisnika 26. redne seje Občinskega sveta Občine Tržič, z dne 3. 3. 2022** |

Župan je odprl razpravo.

Razpravljala sta svetnika Drago ZADNIKAR in Vida RAZTRESEN.

Svetnik Drago ZADNIKAR je imel pripombo glede odgovorov na njegova dodatna vprašanja s 24. redne seje Občinskega sveta Občine Tržič.

Svetnica Vida RAZTRESEN je preklicala svoje besede s 23. redne seje Občinskega sveta Občine Tržič, s katerimi ni želela prizadeti osebe, ki jo je omenjala in se opravičila.

Župan je zaprl razpravo in dal na glasovanje sklep.

**PREDLOG SKLEPA 484-27-1-2022:**

**Potrdi se Zapisnik 26. redne seje Občinskega sveta Občine Tržič, z dne 3. 3. 2022.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |
| Sklep je bil sprejet. | |

|  |  |
| --- | --- |
| **K 2. točki:** | **Pregled in realizacija sklepov Občinskega sveta Občine Tržič, sprejetih na 26. redni seji ter odgovori na vprašanja in pobude članov Občinskega sveta** |

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 485-27-2-2022:**

**Občinski svet Občine Tržič sprejme pregled in realizacijo sklepov, sprejetih na 26. redni seji Občinskega sveta Občine Tržič, dne 3. 3. 2022.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |
| Sklep je bil sprejet. | |

|  |  |
| --- | --- |
| **K 3. točki:** | **Vprašanja in pobude članov Občinskega sveta** |

**V/p št. 1-27-2022: Janez BOGATAJ**

Že nekaj let se pogovarjamo o cesti Palovče – Tromostovje. Sicer je to poljska pot, ampak zdaj so kolesarji udarili. Zdaj je ogromno prometa, cesta pa taka, da ni za nikamor. Takrat smo se že zmenili, da bi občina financirala gramoz, krajevna skupnost pa bi zrihtala stroj in da se to »podela«. Ampak s tega potem ni bilo nič. Krajevni skupnosti sem jaz predlagal izvajalca, najcenejšega, ampak potem se je to ustavilo na krajevni skupnosti, tako da me to kar malo moti. Pa ta asfalt v Palovčah, smo se zmenili, da bomo to pogledali. Do te realizacije še ni prišlo. To se ne gre za ne vem kakšne stvari, da bi se morala občina bati zaradi finančnih stroškov. To je treba par plomb ven pobrati in »ornk« narediti, pa bo »na leta« mir.

Potem pa še ena stvar. Prejšnji mesec, 8. februar, državni praznik, kulturni praznik. Sem se peljal po naši občini, slučajno je to naneslo. Moram reči, v eni vasi ni bilo ene zastave. Drugače so visele tu in tam zastave. Ne vem, ali to šola premalo vzgaja te naše mladince, pa tudi stare, ne samo mladince. Ljudje ne izobešajo zastav za državni praznik, saj to je vendar tak simbol, ki ga je treba spoštovati, s ponosom. Ne Občini je tudi občinska zastava, ampak je toliko obledela, da že komaj veš kakšne barve je. Jo je treba zamenjati, taka zastava ne more biti gor. Potem je pa še slovenska zastava, državna, je pa narobe obešena. Od meljaka gor gre prvo plava barva, potem pa naprej. Imam predlog, da bi morebiti zastave visele na ulico dol, ne tukaj notri v atrij. Zelo fino bi bilo, če bi zastave tam visele, da se ve, da je tam Občina in da je tam en center, da se tam nekaj dogaja.

Župan:Pogledamo in preverimo. Prejšnji teden oziroma en teden nazaj je bil prav teden slovenske zastave. Na pokopališču v Tržiču smo postavili dve zastavi novi, dva drogova, tržiško in slovensko. Tako, da se s tem vašim razmišljanjem, pobudo, strinjam. To na občini bomo preverili. Zastave so sicer na obeh straneh občinske stavbe. Samo tisti strani na glavno ulico je precej vetrovno, zato se zastave hitro uničijo. Zastav imamo na teh uradnih mestih kar nekaj. Ampak, bi rekel, domoljubje nima cene, ni strošek, je naložba in investicija, tako da hvala za pobudo. To uredimo.

Palovče - Tromostovje, ne glavna cesta Leše – Peračica, ki je asfaltirana, ampak ta poljska pot, ki je zagotovo za kmetijstvo in za to zanimiva. Z razmislekom se strinjam. Na računu od krajevne skupnosti je kar nekaj sredstev. Korona je nekaterim krajevnim skupnostim dala veliko elana, enim ga je pa malo tudi vzela, da so se ljudje umaknili. V kratkem boste volili, še letos, nove svete krajevnih skupnosti in se bo te zadeve lahko postavilo drugače. Mi bomo pa preko podžupana še enkrat dali pobudo, če se ta sredstva, ki jih kar nekaj je, namenijo vzdrževanju ali popravilu te ceste. Rešiti moramo pa tisto, kar smo že govorili, da bi se parkrat na leto, pred deževji, dogovorili tudi o sprotnem vzdrževanju in čiščenju kanalov. Kar se ceste v Paloviče tiče, mi smo računali v nadaljevanju v naslednjih letih tudi na trajnejše popravilo. Bomo pa glede na vašo pobudo naročili še enkrat pregled obeh teh delov posedka, ker se z vašo rešitvijo, da se doasfaltiras strinjamo in bomo probal to narediti.

**V/p št. 2-27-2022: Drago ZADNIKAR**

1. Zanima me, kdaj se bo sanirala cesta na Mlaki, ki je trenutno v fazi obvoza. Pritožbe občanov in seveda uporabnikov so vsakodnevne, se pogovarjajo o tej zadevi in mislim, da bi tukaj v bližnji prihodnosti res morali to cesto sanirati.
2. Ali obstajajo kakšna pravila, kakšni protokoli, kako se asfaltirajo ti posegi v ceste, da nekje se je »speglajo« zadeve, tako kot zdaj na primer Slograd, Mercator, čisto do »fundamenta«, se pravi »v nulo«, se to lepo asfaltira na primer. Na določenih cestah se pa pojavljajo, kako naj rečem, rezi, globoki štiri, pet centimetrov in ostaja to ne vem koliko časa že. To me zanima.
3. Predlagal bi, da bi se zdaj, v tej sezoni, poletni, sanirala tudi ta pohodna pot od Sluga proti Sv. Jožefu in naprej proti Kriški gori. Ker ta pot je zelo nevarna. Istočasno bi predlagal, samo zdaj ne vem, ali je to v okviru Neuhaus, da se uredi ta pot med Neuhausom in slapom, ki je na določenih mestih res slaba, visi in tako naprej.
4. Potem bi se dotaknil tudi protokolarnih zadev. To sem hotel vprašati že na prejšnji seji, ko je bilo malo bližje. Ampak vseeno bi se dotaknil teh stvari. Smrt našega častnega občana, otvoritev določenega obeležja na prehodu Ljubelj. Zanima me, zakaj o teh zadevah mi kot občinski funkcionarji ne vemo nič. Da se to dela vse nekako ozko, župan, občinska uprava, mogoče še kdo zraven. Mi smo pa dejansko kot funkcionarji, tako kot župan, kot podžupan, smo pa iz tega čisto izvzeti.

17.16: seji se je pridružila Teja NEMEC.

Župan:

1. Cesta Mlaka. Seveda, cesta v industrijsko cono je bila narejena na nekdanji deponiji. Vidi se, da so podlage neustrezne, zato bo cesto treba generalno obnoviti. Ker smo pridni, delamo in se razvijamo, so se pa zaradi transporta do gradbišča nekatere zadeve še poslabšale. Dober gospodar počaka, da se z gradnjo zaključi, potem bo pa, jaz sem prepričan, ta cesta, ki bo izredno zahtevna in izredno draga, v osnutku ali pa v predlogu proračuna za leti 2023 in 2024. Kar se obvoza tiče seveda so tudi pripombe, so tudi pohvale. Nekateri, ki mislijo, da zmorejo več, bi pa iz nesreče, ki se je naredila investitorju in pa izvajalcu, radi še kakšne druge bonitete, tako da jaz sem vesel, da se bo državna cesta na tistem mestu brez enega evra dodatka občine Tržič trajno uredila, sanirala. Kadar pride do takega plazenja, ki je v prvi vrsti posledica gradbenega posega, nepopolne ocene geološke strukture in tudi nesrečnega slučaja. Ampak, kadar se naredi tak zdrs, se vidi, da že v osnovi trasa nekdanje železniške proge ni bila taka kot je bila, kot bi bilo treba in zdaj bo zadeva zagotovo lepša in boljša. Ko se pa gradnja zaključi imamo tam za urediti tudi spodnjo cesto, tako da, ko bojo predlogi za naslednji proračun, kar z besedo na dan. Mi bomo pa tudi to upoštevali.
2. Kar se asfaltiranj tiče, je pa zgodba v tem, da nekje seveda vemo, da se asfaltira trajno. Tam se zamenja praktično cel ustroj ceste do globine enega metra. Kjer gre za manjša popravila, je status mogoče kanček drugačen. Predvsem je največja težava, da se letos težko dobi in dobavlja asfalte.
3. Pešpoti: Smo blizu uspeha tudi v enem projektu, ki bo zagotovo novo stopnišče v zgodbi trajnostne mobilnosti iz Osnovne šole Tržič do vrha gradu. Bi rekel, res lepo, nadstandardno obnovljeno stopnišče. Kar se pa ostalih poti tiče, še niso na vrsti. Delamo intenzivno tudi na projektu peš povezave iz Bistrice preko gradu Alt Gutenberg do obnovljene Kovtrnice, ki se bo zgodila še v letošnjem letu. Preko gradu Neuhaus želimo priti v Dovžanovo sotesko, tako da bo to možno peš. Delajo se projekti, opravljajo se že prve terenske odmere. Na to pešpot proti Slapu bomo tudi z zapisnikom opozorili službe, da pogledajo in če so seveda kakšna mesta za popraviti se bo to tudi uredilo. Omenil ste še pešpot Sluga – Sv. Jožef – Kriška gora. Na Sv. Jožefa smo prišli z novo cesto, z novim asfaltom. Po starem delu, po zasebnih zemljiščih, poteka planinska pot. Občina Tržič tudi z razpisom namenja iz proračuna nekaj sredstev, tako da bomo probali narediti morebiti še kaj več tudi na tem področju. Vse je omejeno pa s sredstvi.
4. Kar se tiče protokola v primeru slovesa od gospoda Tineta Tomazina, kot tudi za slovesnost, ki smo jo naredili na mejnem platoju: obe zadevi sta bili izvedeni v času korona epidemije. Kar se pogreba častnega občana tiče, smo se najprej posvetovali z družino kaj je njihova želja in potreba. Opozorili so nas na spoštovanje ukrepov, zato žalne seje nismo sklicali. Kar se pogreba tiče, pa je bil naznanjen in objavljen, tako kot je treba. Glede na to, da sem tam bil, tudi vem za udeležbo, kakšna je bila.

Ljubelj, tam je šlo za otvoritev tega spomenika, da se ne pozabi. Državne institucije so nam obisk priporočljivo omejile na 50 obiskovalk in obiskovalcev. Več kot polovica jih je bila iz tujine ali pa s strani predstavnikov države. Tako da smo bili tudi s tem omejeni. Zdaj se pa ukrepi počasi ukinjajo, tako da seveda dobrodošli na vseh prireditvah, ne samo v letošnjem letu, ki ima poseben značaj, ampak tudi ostala tri leta vsakokratnega mandata, kjer vodimo neke evidence in je statistika prav zanimiva.

**V/p št. 3-27-2022: Marjan VETERNIK**

Vprašanje se nanaša predvsem na projekt DRR2, katerega izvedba je ključnega pomena za občino Tržič. Kakšne ukrepe bo Občina izvedla v primeru, da se bo pokazala potreba po večjih projekcijah v smeri zviševanja stroškov projektov. Vemo, da se cene gradbenih materialov in pa storitve drastično povečujejo. Zanima me tudi, kako bo to, kaj to v nadaljevanju pomeni za proračun in za že podpisane pogodbe z izvajalci del in nenazadnje, kaj to pomeni glede rokov za izvedbo teh projektov.

17.36: Na sejo je prišel svetnik Nejc PERKO.

Župan: Kar se terminskega plana tiče, smo hitrejši, kot je bilo planirano, tako da projekt je bil zaključen prej, kot je bil rok. Večina gradbenih del bo že v letošnjem letu praktično dokončana. Podražitve so problem za nas investitorje, kot tudi za izvajalce. Nam je žal, ker v tej državi nimamo zakonske regulative, ki bi tako krizno situacijo na en jasen in pa transparenten način imela urejeno. Zato so mnenja investitorjev in izvajalcev velikokrat nasprotujoča in drugačna. Največ o tem ve gospa Jasna Kavčič, ki je vodja projekta. Mi smo mnenja, da podražitve ne smejo priti do 10 odstotkov vrednosti projekta. Iz prve roke, zadeve še niso dokončne in odločene. Občinski svet bo seveda z njim seznanjen.

Jasna KAVČIČ – vodja urada za okolje in prostor: Tudi na tem projektu smo že prejeli zahtevek izvajalca za povečanje cen. Zadevo proučujemo, ker glede na tolmačenja javno-naročniške zakonodaje v zvezi s povečanjem cen, smo prejeli že lansko leto novembra. Zahtevek je bil, mimogrede, podan že oktobra. Vendar izvajalec praktično ni do začetka meseca marca preciziral svoje zahteve, dal je pa napoved. Kot je že župan omenil, bo to zelo težka zadeva, ker pri gradbenih pogodbah je treba vedeti, da gre za malo specifične zadeve, saj je treba zadeve presojati iz vidika 95. člena Zakona o javnem naročanju. Gre za spremembo pogodbene cene in pa tudi z vidika Obligacijskega zakonika, kjer imamo dve situaciji, dva različna člena, 655. in 656., ki se pa nekako uporabljata v primeru, če je v pogodbi dogovorjena fiksnost cen. Izvajalec lahko postavi zahtevek in ga dokazuje. Na strani naročnika je, da zadeve temeljito preveri in v skrajnem primeru, če naročnik ne bi nič naredil, lahko pride tudi do odpovedi pogodbe s strani izvajalca. Mi se tukaj kar trudimo. Izvajalec nam je tudi že predstavil neko metodologijo, kako bi po posamičnih začasnih situacijah prikazoval to povečanje cen materialov. Nam se zdi zadeva transparentna, imamo še tukaj kar nekaj stvari za doreči. O kakšnih konkretnih številkah zaenkrat težko govorimo, ker tako daleč nismo Zadeva je podvržena tudi temu, da se bo v primeru, da bomo priznali povečanje cen, tudi pogodbena vrednost dvignila. Je res, da glede na to, da je projekt sofinanciran s sredstvi kohezijskega sklada in tudi z državnimi sredstvi, mimogrede, sofinancersko pogodbo smo prejšnji teden podpisali, tako da bomo zahtevke začeli vlagati in tukaj moramo tudi mi vedeti kolikšen delež pogodbene vrednosti zaradi povečanja cen pade na upravičene stroške. Ker lahko se zgodi, da bi mi v dobri veri, da smo ravnali pravilno, priznali kakšno povečanje cene, ne bi pa mogli teh zahtevkov potem uveljavljati na Ministrstvu za okolje in prostor z vidika sofinanciranja. Mislim, da se bo neko stališče ministrstev moralo izoblikovati še v letošnjem letu, zato da se bodo projekti lahko nadaljevali. Zaenkrat izvajanje še ni ogroženo. Zdaj trenutno, če gledam samo število odsekov, mi smo zdaj na dveh tretjinah odsekov, so dela začeta. Tudi na teh največjih, Snakovška cesta, v Kovorju in na Loki so dela v polnem zamahu. Glavnina del bo verjetno že zaključena v letošnjem letu. Mi stvari redno plačujemo, tako da trenutno zdaj, če koga zanima, trenutno smo na tej pogodbi realizirali že dober milijon in pol, toliko plačil smo izvedli, s tem, da kakšnega zahtevka do Ljubljane še nismo uspeli pripraviti. Ker kot sem rekla, sofinancerska pogodba je bila prejšnji teden pripravljena. V roku enega meseca mislim, da bodo tudi te naše zahtevke lahko v Ljubljani dobili, da dobimo povrnjen upravičen del stroškov.

**V/p št. 4-27-2022: Dušan BODLAJ**

Glede na to, da se v teh dneh intenzivno pripravlja strategija odprtja Šentanskega rudnika, ki bo nedvomno eden od atrakcij in biserov ponudbe naše občine, bi prosil, župan, da nas na kratko seznaniš, kaj se na tem področju dela in kakšni so končni cilji tega projekta.

Župan: Pri sprejemu proračuna in rebalansa smo napovedali zgodbo doživljajskega parka Sv. Ana, na tem projektu zdaj tudi intenzivno delamo. Imamo pa nekje okrog 12 kilometrov čudovitih rovov, v tem trenutku se izkorišča majhen, kratek 200 metrski odcep. Naša ideja je, da iz spodnjih vhodov, ki so tik ob cesti, pridemo v več etažah do vrha. Se pravi, da bo v rudnik vhod drugje, kot pa izhod. Ta trenutek naročamo tudi načrte geodetske odmere, izmere, pridobili smo že kar nekaj mnenj okoljevarstvenikov in sorodnih organizacij. Skupaj z državo, ker je Sklad kmetijskih zemljišč in gozdov tudi lastnik tega kar velikega območja, se pogovarjamo in dogovarjamo tudi o lastništvu, tako da gre zgodba v pravo smer. Ne bo samo pot skozi rudnik, ampak se bo tam dalo tudi na različnih interaktivnih vsebinah preživeti nekaj ur v stabilnih pogojih, stabilnih temperaturah, neodvisno od vremena. Ko bomo prve te pripravljalne korake opravili in pripravili, bomo z zgodbo seznanili tudi občinski svet. Seznanili smo tudi že Krajevno skupnost Podljubelj na zboru krajanov. Odzivi na ta projekt, ki zna biti tako kot Dovžanka ena od turističnih atrakcij Gorenjske, so dobri, kajti na Gorenjskem ni občine s tako dolžino tako dobro ohranjenih rudniških rovov, ki so pa zaradi stabilne in trdne sklade tudi povsem varni. Treba bo notri poskrbeti za ograje, za stopnišča, za osvetlitve, za varno gibanje. To bo za občino Tržič petletni projekt, zagotovo. Ko bo dokončan, bo pa to nedvomno ena izmed gorenjskih atrakcij, ki bo privabila kar nekaj ljudi od blizu in daleč.

Za naslednjo sejo sta ostali vprašanji svetnice Nane PEHARC in svetnika Andraža ŽITNIKA.

|  |  |
| --- | --- |
| **K 4. točki:** | **Predlog Odloka o ustanovitvi Sveta za preventivo in vzgojo v cestnem prometu Občine Tržič – druga obravnava** |

Uvodno obrazložitev je podal Klemen SRNA – direktor občinske uprave.

Župan je dal besedo svetniku Dragu ZADNIKARJU, ki je predstavil svoja amandmaja.

17.50: Seji se je pridružil Mladen NOVKOVIĆ.

Svojo obrazložitev k amandmajema sta podala Klemen SRNA – direktor občinske uprave in župan mag. Borut SAJOVIC.

Župan je odprl razpravo.

Razpravljal je svetnik Drago ZADNIKAR.

Svetnik Dušan BODLAJ je podal obrazložitev glasu.

Župan je zaprl razpravo in dal na glasovanje sklepa.

**PREDLOG SKLEPA A1-27-4-2022:**

**Sprejme se amandma svetnika Draga Zadnikarja k 10. členu predloga Odloka o ustanovitvi Sveta za preventivo in vzgojo v cestnem prometu v Občini Tržič – 2. obravnava.**

|  |  |
| --- | --- |
| Prisotnih je 22 svetnikov. | |
| ZA | 6 |
| PROTI | 9 |
| Sklep ni bil sprejet. | |

**PREDLOG SKLEPA A2-27-4-2022:**

**Sprejme se amandma svetnika Draga Zadnikarja k 11. členu predloga Odloka o ustanovitvi Sveta za preventivo in vzgojo v cestnem prometu v Občini Tržič – 2. obravnava.**

|  |  |
| --- | --- |
| Prisotnih je 22 svetnikov. | |
| ZA | 4 |
| PROTI | 11 |
| Sklep ni bil sprejet. | |

**PREDLOG SKLEPA 486-27-4-2022:**

**Sprejme se predlog Odloka o ustanovitvi Sveta za preventivo in vzgojo v cestnem prometu v Občini Tržič – 2. obravnava.**

|  |  |
| --- | --- |
| Prisotnih je 22 svetnikov. | |
| ZA | 15 |
| PROTI | 1 |

Sklep je bil sprejet.

Vodenje seje je prevzel podžupan Dušan BODLAJ.

|  |  |
| --- | --- |
| **K 5. točki:** | **Poročilo o delu Policijske postaje Tržič za leto 2021** |

Uvodno obrazložitev je podala Jasmina GORENČIČ – načelnica PP Tržič.

18.19: Seji se je pridružil svetnik Drago ZALAR.

Vida RAZTRESEN je poročala, da se je Odbor za družbene dejavnosti delno seznanil z vsebino gradiva te točke.

Podžupan je odprl razpravo.

Razpravljali so svetniki Marjan ŠPEHAR, Mojca ČADEŽ, Metka GABERC, Teja NEMEC, Drago ZADNIKAR, Dušan BODLAJ, Mladen NOVKOVIĆ in Melanija PRIMOŽIČ.

Podžupan je zaprl razpravo in dal na glasovanje sklep.

**PREDLOG SKLEPA 487-27-5-2022:**

**Občinski svet Občine Tržič sprejme Poročilo o delu Policijske postaje Tržič za leto 2021.**

|  |  |
| --- | --- |
| Prisotnih je 23 svetnikov. | |
| ZA | 23 |
| PROTI | 0 |

Sklep je bil sprejet.

Opomba: svetnica Nana PEHARC je želela glasovati za, a je pomotoma napačno pritisnila gumb na glasovalni napravi.

|  |  |
| --- | --- |
| **K 6. točki:** | **Poročilo o delovanju Medobčinskega inšpektorata Kranj za leto 2021** |

Uvodno obrazložitev je podal mag. Martin RASPET – direktor Skupne občinske uprave občin Gorenjske.

Vida RAZTRESEN je poročala, da se je Odbor za družbene dejavnosti delno seznanil z vsebino gradiva te točke.

Podžupan je odprl razpravo.

Razpravljali so svetniki Marjan VETERNIK, Mojca ČADEŽ in Mladen NOVKOVIĆ.

Podžupan je zaprl razpravo in dal na glasovanje sklep.

**PREDLOG SKLEPA 488-27-6-2022:**

**Občinski svet Občine Tržič sprejme poročilo o delovanju Medobčinskega inšpektorata Kranj za leto 2021.**

|  |  |  |
| --- | --- | --- |
|  |  |  |
| |  |  | | --- | --- | | Prisotnih je 16 svetnikov. | | | ZA | 15 | | PROTI | 1 |   Sklep je bil sprejet. |  |  |

|  |  |
| --- | --- |
| **K 7. točki:** | **Občinski podrobni prostorski načrt za enoto urejanja prostora KRŽ 10 (Križe – šola)** |

Uvodno obrazložitev sta podali Jasna KAVČIČ – vodja Urada za okolje in prostor in Silvija Umek Toth – podjetje Savaprojekt Krško.

Vida RAZTRESEN je poročala, da se je Odbor za družbene dejavnosti delno seznanil z vsebino gradiva te točke.

Nejc PERKO je povedal, da so člani Odbora za okolje in prostor soglasno sprejeli sklep, da predlagajo sprejem Odloka o občinskem podrobnem prostorskem načrtu za enoto urejanja KRŽ 10 (Križe – šola).

Podžupan je odprl razpravo.

Razpravljali so svetniki Jaka JANKOVEC, Tomaž MEGLIČ, Dušan BODLAJ, Mladen NOVKOVIĆ in Janez BOGATAJ.

Podžupan je zaprl razpravo in dal na glasovanje sklep.

**PREDLOG SKLEPA 489-27-7-2022:**

**Sprejme se Odlok o občinskem podrobnem prostorskem načrtu za enoto urejanja prostora KRŽ 10 (Križe – šola).**

|  |  |
| --- | --- |
| Prisotnih je 23 svetnikov. | |
| ZA | 23 |
| PROTI | 0 |

Sklep je bil sprejet.

|  |  |
| --- | --- |
| **K 8. točki:** | **Predlog Odloka o določitvi javne zdravstvene mreže na primarni ravni v občini Tržič – 1. obravnava** |

Uvodno obrazložitev je podal izr. prof. dr. Boštjan Brezovnik – Inštitut za lokalno samoupravo Maribor.

Vida Raztresen je poročala, da se je Odbor za družbene dejavnosti seznanil s predlogom Odloka o določitvi javne zdravstvene mreže na primarni ravni v občini Tržič v 1. obravnavi in ga predlaga članom Občinskega sveta Občine Tržič v sprejem.

Podžupan je odprl razpravo.

Razpravljala sta svetnika Drago ZADNIKAR in Metka GABERC.

Podžupan je zaprl razpravo in dal na glasovanje sklep.

**PREDLOG SKLEPA 490-27-8-2022:**

**Sprejme se predlog Odloka o določitvi javne zdravstvene mreže na primarni ravni v Občini Tržič, v prvi obravnavi.**

|  |  |
| --- | --- |
| Prisotnih je 23 svetnikov. | |
| ZA | 23 |
| PROTI | 0 |

Sklep je bil sprejet.

|  |  |
| --- | --- |
| **K 9. točki:** | **Predlog Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok v občini Tržič – 1. obravnava** |

Uvodno obrazložitev je podal izr. prof. dr. Boštjan Brezovnik – Inštitut za lokalno samoupravo Maribor.

Vida RAZTRESEN je poročala, da se je Odbor za družbene dejavnosti seznanil s predlogom Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok v občini Tržič v 1. obravnavi in ga predlaga članom Občinskega sveta Občine Tržič v sprejem.

Podžupan je odprl razpravo.

Razpravljala sta svetnika Vida RAZTRESEN in Drago ZADNIKAR.

Podžupan je zaprl razpravo in dal na glasovanje sklep.

**PREDLOG SKLEPA 491-27-9-2022:**

**Sprejme se predlog Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok in mladine v občini Tržič, v prvi obravnavi.**

|  |  |
| --- | --- |
| Prisotnih je 23 svetnikov. | |
| ZA | 23 |
| PROTI | 0 |

Sklep je bil sprejet.

|  |  |
| --- | --- |
| **K 10. točki:** | **Potrditev cene storitev gospodarske javne službe na področju obdelave določenih vrst komunalnih odpadkov ter na področju odlaganja ostankov predelave ali odstranjevanja komunalnih odpadkov v RCERO Ljubljana** |

Uvodno obrazložitev je podala Jasna KAVČIČ – vodja Urada za okolje in prostor.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Potrditev cene storitev gospodarske javne službe na področju obdelave določenih vrst komunalnih odpadkov ter na področju odlaganja ostankov predelave ali odstranjevanja komunalnih odpadkov v RCERO Ljubljana.

Nejc PERKO je v imenu Odbora za okolje in prostor povedal, da so člani odbora soglasno sprejeli sklep, da podpirajo potrditev cene storitev gospodarske javne službe na področju obdelave določenih vrst komunalnih odpadkov ter na področju odlaganja ostankov predelave ali odstranjevanja komunalnih odpadkov v RCERO Ljubljana z veljavnostjo od 1. 3. 2022 dalje.

Župan je odprl razpravo.

Razpravljali ni nihče.

Podžupan je zaprl razpravo in dal na glasovanje sklep.

**PREDLOG SKLEPA 492-27-10-2022:**

**Občinski svet Občine Tržič sprejme naslednje cene GJS:**

|  |  |  |  |
| --- | --- | --- | --- |
|  | **E.M.** | **EUR brez DDV** | **EUR z DDV** |
| **Obdelava določenih vrst komunalnih odpadkov** | | | |
| Obdelava komunalnih odpadkov - storitev | kg | 0,1538 | 0,1684 |
| Obdelava komunalnih odpadkov - infrastruktura | kg | 0,0245 | 0,0268 |
| **Odlaganje določenih vrst komunalnih odpadkov** | | | |
| Odlaganje komunalnih odpadkov - storitev | kg | 0,1145 | 0,1254 |
| Odlaganje komunalnih odpadkov - infrastruktura | kg | 0,0407 | 0,0446 |

**Potrjene cene veljajo od 1. 3. 2022 dalje.**

|  |  |
| --- | --- |
| Prisotnih je 22 svetnikov. | |
| ZA | 20 |
| PROTI | 1 |

Sklep je bil sprejet.

|  |  |
| --- | --- |
| **K 11. točki:** | **Predlog Odloka o potrditvi Zaključnega računa proračuna Občine Tržič za leto 2021** |

Vodenje seje je podžupan Dušan BODLAJ predal nazaj županu Mag. Borutu SAJOVICU.

Uvodno obrazložitev je podal župan mag. Borut SAJOVIC.

Teja NEMEC je v imenu Komisije za proračun in zaključni račun poročala, da se je Komisija seznanila s predlogom Odloka o potrditvi Zaključnega računa proračuna Občine Tržič za leto 2021. Predlog podpira ter Občinskemu svetu Občine Tržič predlaga njegovo potrditev.

Vida RAZTRESEN je poročala, da se je Odbor za družbene dejavnosti seznanil s predlogom Odloka o potrditvi zaključnega računa proračuna Občine Tržič za leto 2021 v predlaganem besedilu in ga predlaga članom Občinskega sveta Občine Tržič v sprejem. Prav tako se je Odbor seznanil s Poročilom o realizaciji Načrta pridobivanja in razpolaganja z nepremičnim premoženjem Občine Tržič za leto 2021 besedilu in ga predlaga članom Občinskega sveta Občine Tržič v sprejem.

Marjan VETERNIK je povedal, da Odbor za gospodarstvo in gospodarske javne službe podpira sprejem točke Predlog Odloka o potrditvi zaključnega računa proračuna Občine Tržič za leto 2021.

Nejc PERKO je v imenu Odbora za okolje in prostor povedal, da so člani odbora soglasno sprejeli sklep, da predlagajo sprejem Odloka o potrditvi Zaključnega računa proračuna Občine Tržič za leto 2021

Župan je odprl razpravo.

Razpravljal ni nihče.

Župan je zaprl razpravo in dal na glasovanje dva sklepa.

**PREDLOG SKLEPA 493-27-11-2022:**

**Občinski svet sprejme predlog Odloka o potrditvi zaključnega računa proračuna Občine Tržič za leto 2021 v predlaganem besedilu.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

**PREDLOG SKLEPA 494-27-11-2022:**

**Občinski svet sprejme Poročilo o realizaciji Načrta pridobivanja in razpolaganja z nepremičnim premoženjem Občine Tržič za leto 2021.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

|  |  |
| --- | --- |
| **K 12. točki:** | **Ukinitev statusa javnega dobra** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je povedal, da so člani odbora soglasno sprejeli, da predlagajo sprejem sklepa v zvezi z ukinitvijo statusa javnega dobra na nepremičninah parc. št. 938/10, 938/11, 938/12 k.o. 2141 Podljubelj, parc. št. 986/7, 968/8 k.o. 2142 Lom pod Storžičem in parc. št. 647/2 k.o. 2149 Žiganja vas.

Župan je odprl razpravo.

Razpravljal ni nihče.

Župan je zaprl razpravo in dal na glasovanje dva sklepa.

**PREDLOG SKLEPA 495-27-12-2022:**

**Sprejme se sklep o ukinitvi statusa javnega dobra na nepremičninah:**

**- parc. št. 938/10, 938/11, 938/12 k.o. 2141 Podljubelj,**

**- parc. št. 986/7, 986/8 k.o. 2142 Lom pod Storžičem,**

**- parc. št. 647/2 k.o. 2149 Žiganja vas,**

**kar se objavi v Uradnem listu Republike Slovenije.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 496-27-12-2022:**

Pri nepremičninah iz prejšnje točke se v zemljiški knjigi izbriše status javnegadobra in se pri nepremičnini iz tretje alineje prejšnje točke vknjiži lastninskapravica na ime Občina Tržič, Trg svobode 18, Tržič, matična številka 5883547000.

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

Seja Občinskega sveta je bila končana ob 20.16.

|  |  |
| --- | --- |
| Zapisala | **mag. Borut SAJOVIC** |
| Mateja Nosan | **župan** |

Priloga 1: Amandmaji svetnika Draga Zadnikarja

Priloga 2: Dobesedni prepis 27. seje